  Майя Бывальцева Кичӧлтонъёсты быдэстыны коньдон висъян ӵектос улсын Глаз ёросысь Качкашур гуртын ульчаоссэс югдыто. Та дырлы 80 выль светодиод светильникъёс пуктӥзы ни. Со сярысь ёрос администрацилэн «ВКонтакте» мерлыко вотэсысь огиназ ивортӥзы. Кылем арняе 10 ульчаосын тылэз ӝуатӥзы. Толсур пумозь кылемъёсаз но лампаос пиштыны кутскозы. Качкашурысь ульчаосты югдытонэз быдэсак выльдон сярысь малпанъёсмы кемалась вал ни. Азьвыл гуртэз 36 фонарьёс югдытӥзы. Гуртоос тыл уг тырмы шуыса ӝожтӥськылӥзы. Ми кичӧлтонъёслы коньдон висъянъя ӵектосъёсын конкурсэ пыриськоно кариським. Ӵектосмы вормисьёс пӧлы шедиз Екатерина Волкова, Качкашур гурт поселенилэн тӧроезлэсь ужзэ быдэсъясьОзьы ик со выль фонарьёс дыкужымез ӧжытгес кыско, нош пишто югытгес шуыса пусйиз. Ӵектослэн оглом дуныз – 1 миллион 439 манет 2021-тӥ арын Качкашур муниципал кылдытэтэ пырись Зӧк Лудошур гуртын ульчаосты югдытонэз радъяны малпало. Гуртоос ӵектослы дурбасьтӥзы. Вожвылъяськонлы йылпумъянъёс вуоно ар кутсконын тодмо луозы.  Тодэ вайытом, Балезино ёросысь Пӧбъя гуртын улӥсьёс коньдон люказы но нылпиоссылы выль шудон инты лэсьтӥзы.  Тегъёс: Мерлык Удмуртия гурт Глазёрос кичӧлтонъёс  